OpenLLM-France/wikimedia huggingface dataset:
# Heliornítids

La família dels heliornítids (Heliornithidae) són un petit grup de d'ocells tropicals que tenen els dits lobulats com les fotges i els cabussets. La família la component tres gèneres monoespecífics.

## Morfologia

* Aquests animals semblen rasclons. Tenen colls llargs, cossos prims.
* Cues amples i becs apuntats i punxeguts.
* Tenen una bona varietat de vocalitzacions però no les fan servir sovint.
* Les potes estan acolorides de colors brillants i, a diferència dels cabussets, es mouen àgilment per terra.

## Hàbitat

Es troben en una bona varietat d'hàbitats aquàtics tropicals, amb la condició que tinguin cobertura vegetal. Són molt reservats i sovint passen desapercebuts. Habiten des de rius costaners fins ràpids rierols de muntanya i grans masses aquàtiques d'aigües tranquil·les. També fan servir pantans, canyars, manglars i boscos. Són territorials, pot ser que tot l'any, però almenys en època de cria. Sembla que no fan migracions regulars, però hi ha moviments de dispersió i colonitzen de manera ràpida noves àrees d'hàbitats adients.

## Alimentació

Mengen una àmplia gamma d'aliments; els components més abundant de la dieta són diverses espècies d'insectes però també mol·luscs, crustacis, aranyes, granotes, peixos i algunes fulles i llavors. A diferència dels cabussets no es cabussen a la cerca d'aliments, si no que els capturen des de la superfície o des de la vora.

## Reproducció

* Les tres espècies solen criar després de la temporada de pluges, depenent el moment exacte del clima local. El comportament de cria d'Heliopais personata és gairebé desconegut.
Pateixen canvis físics en l'època de cria, diferents segons l'espècie. El comportament també és variat.
* El niu consisteix en tots els casos en tasses de pals, branques i canyes en la vegetació, per sobre de l'aigua. Molts aspectes de les seves biologies són encara desconeguts.

## Classificació

S'han descrit tres gèneres amb tres espècies:
* Heliopais, amb una espècie: heliornis asiàtic (H. personatus), de l'Índia i el Sud-est asiàtic.
* Heliornis, amb una espècie: heliornis americà (H. fulica), de la zona neotropical.
* Podica, amb una espècie: heliornis africà (P. senegalensis), d'Àfrica tropical

## Referències

* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia. 2017
# Malcolm McLeod

Malcolm McLeod (Stillwater, Minnesota, 1871 - Fresno, Califòrnia, 28 de desembre de 1942) va ser un guardabosc del Servei Forestal dels Estats Units, i inventor de l'eina McLeod, per a l'extinció d'incendis forestals.
McLeod, conegut pels esportistes com 'Mel', va arribar a Califòrnia el 1885, i va treballar de guardabosc a les zones de Sugar Pine, Millwood i Mariposa abans de ser transferit als districtes de Red's Meadow i Clover Meadow. El 1910 va inventar l'eina que porta el seu nom. Es va jubilar el 1932 per una malaltia cardíaca i va anar a viure amb la seva germana a Fresno.
L'eina McLeod va ser utilitzada a tots els parcs nacionals com a eina bàsica per a l'extinció d'incendis forestals. Es tracta d'una combinació d'aixada i rasclet, que s'utilitza per arrencar arbustos i arbres en incendis forestals.

## Referències

* 1 2 «Mor l'inventor de l'eina de foc pionera». Madera Tribune, 10-03-1942.
* ↑ «Els guardaboscos lluiten contra incendis amb amics especials» (en anglès). The California National Guard, 24-07-2008. Arxivat de l'original el 12 de desembre 2012. [Consulta: 4 febrer 2022].
# Torneig de les Cinc Nacions 1969

El Torneig de les Cinc Nacions de 1969 fou la 40a edició en el format de cinc nacions i la 75a tenint en compte les edicions del Home Nations Championship. Deu partits es van jugar entre l'11 de gener i el 12 d'abril. Gal·les començaria a marcar fites històriques en endur-se el títol i la triple corona. El XV de la Rosa s'enduria la Calcuta Cup.

## Classificació

| Posició | Nació | Partits | Partits | Partits | Partits | Punts | Punts | Punts | Taula de punts |
| Posició | Nació | Jugats | Guanyats | Empatats | Perduts | A Favor | En contra | Diferència | Taula de punts |
| 1 | Gal·les | 4 | 3 | 1 | 0 | 79 | 31 | +48 | 7 |
| 2 | Irlanda | 4 | 3 | 0 | 1 | 61 | 48 | +13 | 6 |
| 3 | Anglaterra | 4 | 2 | 0 | 2 | 54 | 58 | −4 | 4 |
| 4 | Escòcia | 4 | 1 | 0 | 3 | 12 | 44 | −34 | 2 |
| 5 | França | 4 | 0 | 1 | 3 | 28 | 53 | −25 | 1 |

## Resultats

| França | 3–6 | Escòcia | 11 de gener de 1969 - Stade Olympique Yves-du-Manoir, Colombes Assistència: 253576 espectadors Àrbitre: G Lamb (Anglaterra) |
| Irlanda | 17–9 | França | 25 de gener de 1969 - Lansdowne Road, Dublín Assistència: 50.000 espectadors Àrbitre: G Lamb (Anglaterra) |
| Escòcia | 3–17 | Gal·les | 1 de febrer de 1969 - Murrayfield, Edimburg Àrbitre: K Kelleher (Irlanda) |
| Irlanda | 17–15 | Anglaterra | 8 de febrer de 1969 - Lansdowne Road, Dublín Àrbitre: R Burrell (Escòcia) |
| Anglaterra | 22–8 | França | 22 de febrer de 1969 - Twickenham, Londres Assistència: 65.000 espectadors Àrbitre: D d'Arcy (Irlanda) |
| Escòcia | 0–16 | Irlanda | 22 de febrer de 1969 - Murrayfield, Edimburg Àrbitre: M Joseph (Gal·les) |
| Gal·les | 24–11 | Irlanda | 15 de març de 1969 - National Stadium, Cardiff Assistència: 29.000 espectadors Àrbitre: D McMahon (Escòcia) |
| Anglaterra | 8–3 | Escòcia | 15 de març de 1969 - Twickenham, Londres Àrbitre: C Durand (França) |
| França | 8–8 | Gal·les | 22 de març de 1969 - Stade Olympique Yves-du-Manoir, Colombes Assistència: 34.657 espectadors Àrbitre: R Burrell (Escòcia) |
| Gal·les | 30–9 | Anglaterra | 12 d'abril de 1969 - National Stadium, Cardiff Assistència: 29.000 espectadors Àrbitre: D d'Arcy (Irlanda) |

## Referències

* ↑ Harrison, Miles. Grand slam : a history of the Five Nations Championship. (en anglès). Londres: Aurum, 1999. ISBN 1854106538 [Consulta: 24 febrer 2016].
* ↑ Collins, Tony. The Oval World: A Global History of Rugby (en anglès). Bloomsbury Publishing, 2015. ISBN 1408843722 [Consulta: 24 febrer 2016].
# Juan Manuel Marrero Monzón

Juan Manuel Marrero Monzón (nascut el 18 d'octubre de 1982 a Las Palmas, Illes Canàries), més conegut com a Juanma, és un exfutbolista professional espanyol que jugava com a defensa. Futbolista de banda esquerra, podia jugar tant de defensa com de migcampista.

## Referències

* ↑ (en castellà) , 03-10-2019.

## Enllaços externs

* Juan Manuel Marrero Monzón a BDFutbol
* Juan Manuel Marrero Monzón, Fitxa a Soccerway
# Kiss in the Sky

Kiss in the Sky és el quart àlbum d'estudi de la cantant japonesa Misia i el primer amb el segell Rhythmedia Tribe, subsidiària d'Avex Trax, que es va editar el 26 de setembre de 2002. Va vendre'n 410.060 còpies durant la primera setmana i es va situar a la primera posició de les llistes japoneses durant dues setmanes consecutives. Com en l'anterior àlbum, Marvelous, Kiss in the Sky va ser autoproduït per la mateixa Misia, i conté col·laboracions amb el guitarrista i líder de B'z, Tak Matsumoto.

## Kiss in the Sky Kanzenban Limited Edition

Kiss in the Sky Kanzenban Limited Edition és l'edició limitada del quart àlbum d'estudi de la cantant Misia, que es va editar el 4 de desembre de 2002. L'àlbum va ser rellançar com un set de dos discs juntament amb el disc amb el senzill «Back Blocks», a causa del desig de Misia d'incloure «Back Blocks» (que es va completar després de la data de llançament inicial) a Kiss in the Sky.

## Llistes
### Llista Oricon de vendes
#### Kiss in the Sky

| Llançament | Llista | Posició | Vendes debut | Vendes totals | Duració |
| 26 setembre 2002 | Llista Oricon diària d'àlbums | 1 | | | |
| 26 setembre 2002 | Llista Oricon setmanal d'àlbums | 1 | 410.060 | 830.320 | 18 setmanes |
| 26 setembre 2002 | Llista Oricon mensual d'àlbums | 1 (octubre) 7 (novembre) | | | |
| 26 setembre 2002 | Llista Oricon anual d'àlbums | 14 | | | |

#### Kiss in the Sky Kanzenban Limited Edition

| Llançament | Llista | Posició | Vendes debut | Vendes totals | Duració |
| 4 desembre 2002 | Llista Oricon diària d'àlbums | | | | |
| 4 desembre 2002 | Llista Oricon setmanal d'àlbums | 22 | 13.204 | 33.193 | 7 setmanes |
| 4 desembre 2002 | Llista Oricon mensual d'àlbums | | | | |
| 4 desembre 2002 | Llista Oricon anual d'àlbums | | | | |

### Llista de vendes físiques
#### Kiss in the Sky

| Llista | Posició |
| lista Oricon diària d'àlbums | 1 |
| Llista Oricon setmanal d'àlbums | 1 |
| Llista Oricon mensual d'àlbums | 1 |
| Llista Soundscan d'àlbums(Només CD) | 1 |

## Referències

* ↑ «週刊 CDソフト TOP20». Arxivat de l'original el 2008-08-29. [Consulta: 14 agost 2013].

## Enllaços externs

* «Lloc web oficial de Misia».
* «MISIA Discography». rhythmedia. Arxivat de l'original el 2006-11-17. [Consulta: 14 agost 2013].
# Negros

Negros és una illa de les Filipines pertanyent a l'arxipèlag de les Visayas.
Està situada al nord-oest de Mindanao, entre Panay a l'oest, Masbate al nord i Cebú a l'est. Té 13.074 km² i una població d'uns 3.700.000 d'habitants (2000). La seva màxima altura és el volcà Kanlaon, de 2.460 m. L'economia de l'illa es basa en el sector primari, produeix la meitat del sucre del país, així com arròs, cocos, bananes, papaies i mangos. També és important l'extracció de coure i de guix.
L'illa està dividida en dues províncies: Negros Occidental i Negros Oriental, amb Bacolod i Dumaguete com a capitals respectives.
Viccionari
# Balduí I d'Utrecht

Balduí I d'Utrecht o Boudewijn I van Utrecht (mort el 10 de maig de 995) fou bisbe d'Utrecht entre el 990 fins a 995.

## Biografia

Balduí va venir de la zona de Bamberg. Res se sap de sobre el seu mandat com a bisbe. Va ser enterrat a la catedral de Sant Martí d'Utrecht.
# Keepers

Keepers o Keepers, el misteri del far (originalment en anglès, The Vanishing) és una pel·lícula escocesa de thriller psicològic del 2018 dirigida per Kristoffer Nyholm i amb guió de Celyn Jones i Joe Bone. És protagonitzada per Gerard Butler i Peter Mullan. S'ha doblat i subtitulat al català oriental amb el nom de Keepers. També s'ha editat un doblatge en valencià per a À Punt sota el títol de Keepers, el misteri del far.

## Sinopsi

Tres faroners arriben a una illa abandonada. En Thomas, en James i en Donald comencen la seva rutina, fins que quelcom d'inesperat té lloc: es troben amb una cosa estranya, quelcom que no és exactament el que un faroner ha de vigilar. Les coses es compliquen quan veuen un vaixell que podria tenir totes les respostes.

## Repartiment

* Gerard Butler: James Ducat
* Peter Mullan: Thomas Marshall
* Ólafur Darri Ólafsson: Boor
* Connor Swindells: Donald MacArthur
* Søren Malling: Locke
* Gary Lewis: Kenny

## Referències

* 1 2 Keepers a la Base de dades de cinema en català
* 1 2 «Programació». À Punt. [Consulta: 24 setembre 2022].

## Vegeu també

* La pell freda
# Reapropiació

La reapropiació (també coneguda com a projectes de reclamació) és el procés cultural mitjançant el qual certs grups reclamen o es reapropien de termes, símbols i artefactes que es van usar anteriorment per discriminar-los. Per exemple, dins de l'anglès certs termes com nigga ("negre" en un sentit despectiu), queer, bitch ("gossa"), slut ("puta"), que històricament han estat usats com a qualificatius despectius. Els dos últims mots, sexistes pejoratius contra les dones, s'han usat posteriorment per al·ludir dones fortes i independents, així com a dones hipersexuals i sexualment alliberades.

## Referències

* ↑ Croom, A.M. «Slurs» (en anglès). Language Sciences, 33, 3, 2011, pàg. 343–358. DOI: 10.1016/j.langsci.2010.11.005 [Consulta: 14 març 2024].
* ↑ Higgins, Andrew «Facing Fury Over Antigay Law, Stoli Says ‘Russian? Not Really’» (en anglès). The New York Times, 07-09-2013. Arxivat de l'original el 2019-02-16 [Consulta: 14 març 2024].
* ↑ The Phrase Finder. Get used to it - meaning and origin.. URL:http://www.phrases.org.uk/meanings/get-used-to-it.html. Accessed: Sept. 27, 2016. (Archived by WebCite® at)
* ↑ Overrated Outcast «We’re here. We’re Queer. Get used to it.» (en anglès). NewsLaundry, 15-08-2016 [Consulta: 14 març 2024].
# Negrilla de Palencia

Negrilla de Palencia és un municipi de la província de Salamanca a la comunitat autònoma de Castella i Lleó. Limita al Nord amb Tardáguila, a l'Est amb Arcediano, al Sud-est amb La Vellés, al Sud-oest amb Carbajosa de la Armuña (Castellanos de Villiquera) i a l'Oest amb Palencia de Negrilla.

## Demografia

Evolució demogràfica :
| 1991 | 1996 | 2001 | 2004 |
| 101 | 141 | 104 | 118 |
# Hazas de Cesto

Hazas de Cesto és un municipi de la Comunitat Autònoma de Cantàbria, en la comarca de Trasmiera. Limita al nord amb el municipi de Meruelo i Escalante, a l'est amb Bárcena de Cicero i Voto, al sud amb Solórzano i a l'oest amb Ribamontán al Monte.

## Localitats

* Beranga
* Hazas de Cesto (Capital).
* Praves.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.258 | 1.293 | 1.483 | 1.664 | 1.682 | 1.771 | 1.712 | 1.593 | 1.413 | 1.371 | 1.260 | 1.281 | |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 241 | 25,64% | 2 |
| PSOE | 234 | 24,89% | 2 |
| CCII | 181 | 19,26% | 2 |
| Ucn | 177 | 18,83% | 2 |
| PRC | 97 | 10,32% | 1 |
Eleccions municipals, 27 de maig de 2007 :
| Partit | Vots | % | Regidors |
| PRC | 386 | 40,63% | 4 |
| PP | 239 | 25,16% | 2 |
| CCII | 186 | 18,58% | 2 |
| PSOE | 129 | 13,58% | 1 |
# Keeper of the Flame

Keeper of the Flame és una pel·lícula estatunidenca de George Cukor, estrenada el 1942.

## Argument

El periodista Steve O'Malley escriu la biografia d'un heroi internacional mort al seu cotxe, caigut des d'un pont. La seva vídua coopera en l'escriptura del llibre, i Steve s'entera que l'hauria pogut prevenir de la presència del pont però no ho ha fet...

## Repartiment

* Spencer Tracy: Steven 'Stevie' O'Malley
* Katharine Hepburn: Christine Forrest
* Richard Whorf: Clive Kerndon
* Margaret Wycherly: La Sra. Forrest
* Forrest Tucker: Geoffrey 'Geoff' Midford
* Frank Craven: Doctor Fielding
* Stephen McNally: Freddie Ridges
* Percy Kilbride: Orion Peabody
* Audrey Christie: Jane Harding
* Darryl Hickman: Jeb Rickards
* Donald Meek: Mr Arbuthnot
* Howard Da Silva: Jason Rickards
* William Newell: Piggot

## Producció

El guió es basava en un llibre inèdit de I. A. R. Wylie. RKO Pictures va comprar el llibre en forma d'esborrany l'abril de 1941, però va trobar dificultats en el càsting i va vendre els drets a la MGM el desembre de 1941 per 50.000 dòlars. Un o dos dies després d'haver obtingut els drets, el vicepresident de MGM, Eddie Mannix, es va adonar que el material d'origen tenia una naturalesa política i va intentar abandonar el projecte. No obstant això, després de l'atac a Pearl Harbor, Mannix va cedir i la producció va avançar. Una vegada que la pel·lícula va entrar en la producció a MGM, el llibre va ser publicat per Random House l'abril de 1942.

## Referències

* ↑ Higham, 2004, p. 116.
* ↑ «Screen News Here and in Hollywood». The New York Times, 05-12-1941.
* ↑ McLaughlin i Parry, 2006, p. 33.
* ↑ Higham, 2004, p. 118.
* ↑ «Books and Authors». The New York Times, 22-03-1942.

### Bibliografia

* Higham, Charles. Kate: The Life of Katharine Hepburn. Nova York: W.W. Norton & Company, 2004. ISBN 0-393-32598-9.
* McLaughlin, Robert L.; Parry, Sally E. We'll Always Have the Movies: American Cinema During World War II. Lexington, Ky.: University Press of Kentucky, 2006. ISBN 0-8131-2386-0.
# Grantia hirsuta

Grantia hirsuta és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1907 per Émile Topsent.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia hirsuta (Topsent, 1907). Accessed through: World Register of Marine Species at: http://www.marinespecies.org/aphia.php?p=taxdetails&id=164246 on 2021-04-21
# Mantidactylus enki

Mantidactylus enki és una espècie de granota de la família dels mantèl·lids endèmica de Madagascar.
Viu als boscos tropicals i subtropicals humits i a boscos força degradats.

## Referències

* Fordham et al (2006). Mantidactylus enki. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Nahangbagrus songamensis

Nahangbagrus songamensis és una espècie de peix de la família dels amblicipítids i de l'ordre dels siluriformes.

## Referències

* 1 2 3 Nguyen, V. H., 2005. Ca Nuoc Ngot Viet Nam. Tap II. (Peixos d'aigua dolça del Vietnam). Ca nuoc ngot Viet Nam. Tap II v. 2: 760 pp.
* ↑ uBio (anglès)
* ↑ BioLib (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* He, M., 1999. Amblycipitidae. p. 103-110. A: X.-L. Chu, B.-S. Cheng i D.-Y. Dai (Eds). Faunica Sinica. Osteichthyes. Siluriformes. Science Press, Beijing. i-vii + 1-230.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zheng, C.-Y., 1991. Amblycipitidae. p. 318-319. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.

## Enllaços externs

* AQUATAB
# Reanimation

Reanimation és un disc del grup Linkin Park, on hi apareixen remescles de les cançons del disc anterior, Hybrid Theory. El van gravar el 2001 quan eren de gira, ja que Hybrid Theory va tenir molta repercussió en el mercat i van haver de fer diverses gires.
En moltes de les cançons hi col·laboren certs autors famosos, ja siguin de Hip Hop o de rap. El nom de les cançons no és, altra cosa que un joc de paraules del títol de la cançó original per exemple: "In the End" és "Enth E Nd" o "Crawling" és "Krwlng". Reanimation no va tenir tant d'èxit com Hybrid Theory, tot i així, va guanyar 1 disc de platí i va vendre més d'un milió de còpies als Estats Units.

## Llista de cançons

* Opening - 1.07
* Pts.Of.Athrty - 3.45
* Enth E Nd - 3.59
* Chali - 0.23
* Frgt/10 - 3.32
* P5hng Me Aw*y - 4.37
* Plc.4 Mie Haed - 4.20
* X-ecutioner Style - 1.49
* H! Vltg3 - 3.30
* Riff Raff - 0.21
* Wth>You - 4.21
* Ntr/Mssion - 0.29
* PPr:kut - 3.26
* Rnw@y - 3.13
* My<Dsmbr - 4.17
* Stef - 0.10
* By_Myslf - 3.42
* Kyur4 Th Ich - 2.32
* 1Stp Klosr - 5.46
* Krwlng - 5.42
# Resolució 1607 del Consell de Seguretat de les Nacions Unides

La Resolució 1607 del Consell de Seguretat de les Nacions Unides fou adoptada per unanimitat el 21 de juny de 2005. Després de recordar totes les resolucions anteriors sobre la situació a Libèria, el Consell va ampliar l'embargament dels diamants liberians durant sis mesos més.

## Resolució
### Observacions

El Consell de Seguretat va reconèixer el vincle entre l'explotació il·legal de recursos com els diamants i la fusta, el tràfic il·legal d'armes i els conflictes a l'Àfrica occidental, particularment a Libèria. En aquest sentit, va assenyalar que les mesures imposades a la Resolució 1521 (2003) pretenien evitar el conflicte.
El preàmbul de la resolució també va expressar la seva preocupació perquè l'ex president Charles Ghankay Taylor i els seus col·laboradors propers estiguessin involucrats en activitats que minaven la pau i l'estabilitat a la regió. Va assenyalar la finalització dels processos de desarmament i desmobilització, respecte de l'alto el foc i la implementació d'un acord de pau. Preocupava que el govern de transició tingués un control limitat sobre algunes àrees del país i els continus reptes.

### Actes

Actuant sota el Capítol VII de la Carta de les Nacions Unides, el Consell va decidir renovar les sancions contra Libèria relatives als diamants, tot reiterant que aixecaria les mesures una vegada que el govern de transició hagués complert les seves condicions, inclòs l'establiment d'un certificat de origen. Es va instar al govern de transició a emprendre reformes forestals i consells sobre la seva gestió de la fusta i dels diamants. Les sancions financeres contra Charles Taylor imposades a la Resolució 1532 (2004) continuarien vigents i es va recordar a tots els Estats que implementessin totes les sancions.
Mentrestant es va restablir un panell d'experts de cinc membres designat pel Secretari General de les Nacions Unides Kofi Annan de conformitat amb la Resolució 1549 (2004) fins al 21 de desembre de 2005 per supervisar la implementació i l'impacte de les sancions. El panell informaria si Libèria havia complert les condicions per a l'aixecament de les sancions.
També calia que la Missió de les Nacions Unides a Libèria (UNMIL), el Comitè establert per la Resolució 1521 i el grup d'experts seguissin supervisant l'aplicació de les mesures i les violacions i el govern de transició en la seva contractació i moviment d'ex-combatents.

## Referències

* ↑ «Security Council extends Liberia diamond embargo for six months, renews expert panel». United Nations, 21-06-2005.
* 1 2 Report of the Security Council: 1 August 2004 – 31 July 2005. United Nations Publications, 2005, p. 2. ISBN 978-92-1-810216-4.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Segona Guerra Civil liberiana

## Enllaços externs

* PDF Text de la Resolució a UN.org
# Negros Oriental

Negros Oriental (en cebuà Sidlakang Negros) és una província de les Filipines situada a la regió de les Visayas Centrals. Ocupa la part sud-oriental de l'illa de Negros, mentre que la part restant de l'illa pertany a la província de Negros Occidental. Inclou també l'illa d'Apo, un lloc de busseig popular per als turistes locals i estrangers. L'estret de Tañon, a l'est, separa Negros Oriental de l'illa de Cebú, mentre que l'illa de Siquijor se situa al sud-est. La llengua parlada principal és el cebuà, i la confessió religiosa predominant és el catolicisme romà. Dumaguete és la seu del govern provincial i també la ciutat més poblada.

## Divisió administrativa

La província de Negros Oriental es compon de 20 municipis i cinc ciutats, subdividits alhora en 557 barangays.

### Ciutats

* Bais
* Bayawan
* Canlaon
* Dumaguete
* Tanjay

### Municipis

| Amlan Ayungon Bacong Basay Bindoy Dauin Guihulngan | Jimalalud La Libertad Mabinay Manjuyod Pamplona San Jose Santa Catalina | Siaton Sibulan Tayasan Valencia Vallehermoso Zamboanguita |

## Enllaços externs

* Govern Provincial de Negros Oriental (anglès)